Forma patvirtinta

Vilkaviškio r. Gražiškių gimnazijos direktoriaus

2020 m. rugsėjo 1 d. įsakymu Nr. V.M-132

priedas Nr. 6

MOKINIŲ IKI 16 METŲ MOKYMO(SI) PAGAL VIDURINIO UGDYMO PROGRAMĄ SUTARTIS

20 m. ............................... d. Nr.

Gražiškiai

**Vilkaviškio r. Gražiškių gimnazija** (190486624)**,** Sūduvos g. 21A, Gražiškių mstl., 70340 Vilkaviškio r. sav. (toliau – **Švietimo teikėjas**), atstovaujamas ***direktorės Gritos Launikonės*** (viena šalis), ir prašymą pateikęs asmuo (toliau – **Mokinys**) (kita šalis)

(vardas, pavardė, asmens kodas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(adresas, telefonas, el. paštas)

Mokinio tėvams (globėjams, rūpintojams) (toliau – Tėvai) sutinkant, sudaro šią sutartį:

### I Skyrius

### SUTARTIES OBJEKTAS

1. Švietimo teikėjas įsipareigoja Mokinį mokyti pagal **vidurinio ugdymo programą, kodas 301001101**, vadovaujantis nustatyta tvarka bendru Mokinio, Tėvų ir gimnazijos vadovo sutarimu, atsižvelgus į Mokinio mokymosi poreikius, specialiuosius ugdymosi poreikius ir gimnazijos galimybes organizuoti mokymo procesą ***grupinio*** mokymosi forma ***kasdieniu*** mokymo proceso organizavimo būdu ir pagal galimybes sudaryti sąlygas tenkinti jo / jos specialiuosius ugdymosi ir saviraiškos poreikius.

### II Skyrius

## SUTARTIES ŠALIŲ ĮSIPAREIGOJIMAI

1. **Švietimo teikėjas įsipareigoja:**
   1. Užtikrinti, kad gimnazijoje būtų teikiamas Bendrąsias vidurinio ugdymo programas atitinkamas išsilavinimas, laiduoti kokybišką ugdymo programų vykdymą.
   2. Sudaryti Mokiniui sveikas ir saugias ugdymosi sąlygas.
   3. Objektyviai ir nešališkai vertinti Mokinio pasiekimus ir pažangą.
   4. Ugdyti vertybines, dorovės, sveikos gyvensenos, pilietines, tautines bei patriotines nuostatas.
   5. Suteikti Mokiniui socialinę pedagoginę, specialiąją pedagoginę, psichologinę, pirmąją medicinos pagalbą, teikti profesinio informavimo ir karjeros ugdymo konsultacijas.
   6. Teikti informaciją Tėvams apie jų vaiko ugdymosi sąlygas ir mokymosi pasiekimus, sudaryti galimybę naudotis elektroniniu dienynu.
   7. Sudaryti galimybes Mokiniui nustatyta tvarka ugdymosi procese naudotis gimnazijos vadovėlių fonde esančiais vadovėliais, kitomis mokymo priemonėmis, gimnazijos biblioteka, jos fondais, skaitykla ir kompiuteriais.
   8. Sudaryti sąlygas, prižiūrint mokytojui, naudotis sporto sale, joje esančiu inventoriumi.
   9. Spręsti Mokinio raštiškus prašymus dėl ugdymo(si) formų, turinio individualizavimo, kitų klausimų.
   10. Kelti Mokinį į aukštesnę klasę arba palikti kartoti kursą, skirti papildomus darbus Švietimo, mokslo ir sporto ministro nustatyta tvarka.
   11. Skatinti Mokinį už labai gerą mokymąsi ir elgesį darbo tvarkos taisyklėse numatyta tvarka.
   12. Taikyti poveikio priemones netinkamai besielgiančiam Mokiniui, drausmines nuobaudas – pažeidusiam sutarties sąlygas, vidaus darbo tvarkos taisykles, mokinio elgesio taisykles.
   13. Mokinio šalinimo iš gimnazijos klausimus spręsti Gimnazijos tarybos posėdyje vadovaujantis šią tvarką reglamentuojančiais teisės aktais.
   14. Nutraukus mokymosi sutartį Mokinio prašymu ar baigus ugdymo programą, išduoti pareiškėjui reikalingus dokumentus vadovaujantis galiojančiu Pažymėjimų ir brandos atestatų išdavimo tvarkos aprašu, Mokiniui visiškai atsiskaičius su gimnazija už paimtas materialines vertybes bei atsiskaičius už padarytą materialinę žalą.
   15. Išduoti Mokinio pažymėjimą mokymosi laikotarpiui nustatyta tvarka.
   16. Užtikrinti tvarkomų gimnazijoje asmens duomenų apsaugą.
2. **Mokinys įsipareigoja:**
   1. Stropiai, pagal savo gebėjimus ir poreikius, mokytis pagal vidurinio ugdymo programą, sąžiningai atlikti pasiekimų patikrinimo užduotis, laikyti brandos egzaminus.
   2. Laikytis visų sutarties sąlygų, mokinių elgesį ir vidaus tvarką reglamentuojančių taisyklių.
   3. Punktualiai ir reguliariai lankyti gimnaziją, laikytis mokinio elgesio normų, pagarbiai elgtis su mokytojais ir kitais gimnaizjos bendruomenės nariais.
   4. Savarankiškai pasirinkti dorinio ugdymo (tikybos arba etikos) programą, mokomuosius dalykus, kursus, pasirenkamuosius dalykus, formaliojo švietimo programas papildančias programų modulius, neformaliojo švietimo būrelius.
   5. Bendradarbiauti su gimnazijos direktoriumi, mokytojais, kitais specialistais, teikiančiais specialiąją, psichologinę, socialinę pedagoginę, specialiąją pedagoginę pagalbą, sveikatos priežiūrą, sprendžiant ugdymosi klausimus ir vykdyti jų rekomendacijas.
   6. Laiku, iki einamųjų metų rugsėjo 15 d., pasitikrinti sveikatą ir patekti gimnaizjai reikiamus dokumentus apie sveikatos būklę.
   7. Informuoti klasės vadovą apie specialiuosius poreikius, jei jie turi įtakos ugdymo procesui.
   8. Neprieštarauti higienos patikrinimams gimnazijoje;
   9. Mokiniui susirgus ar dėl kitų svarbių priežasčių negalint atvykti į gimnaziją, informuoti klasės vadovą žinute el. dienyne, el. pašte, SMS žinute ar telefono skambučiu. Laikytis gimnazijos pamokų lankomumo apskaitos, kontrolės ir gimnazijos nelankymo prevencijos tvarkos aprašo reikalavimų.
   10. Apsirūpinti gimnazijos uniforma, sportine apranga individualiomis mokymosi priemonėmis (pratybų ir rašymo sąsiuviniais, rašymo priemonėmis, skaičiuotuvais, sportine apranga, piešimo priemonėmis ir kitomis).
   11. Atlyginti gimnaizjai Mokinio padarytą materialinę žalą padedanat Tėvams, vadovaujantis Civilinio kodekso 6.275 straipsnio nuostata.
   12. Aktyviai dalyvauti gimnazijos renginiuose ir susirinkimuose, išrinkus – gimnazijos savivaldoje.
   13. Neprieštarauti, kad foto, fono ir video medžiaga su Mokinio atvaizdu, daryta gimnazijos pamokų, renginių ir ugdomojo proceso metu būtų naudojama gimnazijos veiklos viešinimo tikslais.
   14. Neprieštarauti, kad asmens duomenys būtų tvarkomi asmens bylose, informacinėse ir registrų sistemose apskaitos tikslais.
   15. Neprieštarauti, kad gimnazija tvarkytų Mokinio asmens duomenis vadovaujantis galiojančiomis gimnazijos asmens duomenų tvarkymo taisyklėmis.
   16. Gimnazijoje ir jos teritorijoje nerūkyti ir neturėti tabako, cigarečių ir elektroninių cigarečių, nevartoti ir neturėti alkoholio, kvaišalų, narkotinių ir psichotropinių medžiagų, ginklų ir pavojingų daiktų.
   17. Saugotis smurto, prievartos ir išnaudojimo, ginti savo teises įstatymų nustatyta tvarka.
   18. Užtikrinti savo saugumą už gimnazijos teritorijos ribų.
3. **Mokinio tėvai (globėjai, rūpintojai) įsipareigoja:**
   1. Padėti Mokiniui laikytis šios sutarties sąlygų.
   2. Sudaryti mokiniui sveikas ir saugias gyvenimo sąlygas.
   3. Aprūpinti Mokinį gimnazisto uniforma, sportine apranga ir individualiomis mokymosi priemonėmis (pratybų ir rašymo sąsiuviniais, rašymo priemonėmis, skaičiuotuvu, piešimo priemonėmis ir kitomis).
   4. Bendradarbiauti su gimnazijos direktoriumi, mokytojais, kitais specialistais, teikiančiais specialiąją, psichologinę, socialinę pedagoginę pagalbą, sveikatos priežiūrą, sprendžiant Mokinio ugdymosi klausimus ir vykdyti jų rekomendacijas; lankytis Tėvų susirinkimuose, bent kartą per 3 mėnesius susitikti su klasės vadovu individualiam pokalbiui.
   5. Nedelsiant informuoti gimnazijos pedagogus (klasės vadovą, socialinį pedagogą ar administracijos atstovą), jeigu šeimoje susiklostė Mokinio ugdymui(si) nepalankios aplinkybės.
   6. Iki einamųjų metų rugsėjo 15 dienos prisijungti prie elektroninio dienyno ir nuolat stebėti sūnaus / dukters ugdymosi pasiekimus ir bendradarbiauti su dėstančiais mokytojais. Dalyvauti gimnazijos veiklos tobulinimo procese: teikti pasiūlymus, dalyvauti apklausose, pildyti anketas ir pan., išrinkus – dalyvauti savivaldoje;
   7. Neprieštarauti, kad gimnazija tvarkytų Tėvų asmens duomenis vadovaujantis galiojančiomis gimnazijos asmens duomenų tvarkymo taisyklėmis.

### III Skyrius

## SUTARTIES ĮSIGALIOJIMAS, GALIOJIMAS, KEITIMAS IR NUTRAUKIMAS

1. Sutartis, sudaryta \_\_\_\_\_ metams, įsigalioja nuo jos pasirašymo dienos ir galioja, kol Mokinys baigs Vidurinio ugdymo programą.
2. Sutartis gali būti koreguojama arba nutraukta atskiru šalių susitarimu, kuris yra neatsiejama šios sutarties dalis.
3. Švietimo teikėjas turi teisę vienašališkai nutraukti sutartį vadovaudamasis Lietuvos Respublikos Švietimo įstatymu.
4. Mokinys turi teisę vienašališkai nutraukti sutartį, gavęs Tėvų raštišką sutikimą, užtikrinęs, kad tęs mokymąsi kitoje ugdymo įstaigoje, jei jam nėra suėję 16 metų.
5. Sutartis laikoma nutraukta vienai iš šalių vienašališkai pareiškus apie jos nutraukimą arba grubiai pažeidus Sutarties sąlygas.

### IV Skyrius

### GINČŲ SPRENDIMAS

1. Ginčytini ugdymo proceso organizavimo, Švietimo teikėjo veiklos, sutarties pažeidimo klausimai sprendžiami Gimnazijos taryboje, atskirais atvejais – dalyvaujant Vilkaviškio rajono savivaldybės administracijos atstovams arba apskundžiami Lietuvos Respublikos administracinių bylų teisenos įstatymo nustatyta tvarka.
2. Sutartis sudaryta dviem egzemplioriais, turinčiais vienodą juridinę galią (po vieną kiekvienai šaliai).

**Sutarties šalių parašai:**

***Švietimo teikėjas***

*Vilkaviškio r. Gražiškių gimnazijos direktorė \_\_\_\_\_\_\_\_\_\_\_ Grita Launikonė*

(pareigos) (parašas) (vardas, pavardė)

A. V.

***Mokinys*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (parašas) (vardas pavardė)

***Sutinku, kad mano sūnus / dukra / globotinis (14–16 metų asmuo) pasirašytų šią Sutartį ir įsipareigoju vykdyti Lietuvos Respublikos Švietimo įstatymo 47 straipsnyje numatytas teises ir pareigas:***

*\_\_\_\_\_\_ \_\_\_\_\_\_\_\_\_\_\_* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tėvas, mama, globėjas) (parašas) (vardas, pavardė)

SUTARTIS NUTRAUKTA 20....m..............................mėn. ..... d. Direktoriaus 20....-.......-...... įsakymas Nr. .......................

Priežastis /pagrindas ..............................................................................................................................................................